《洪壶饮歌》
金朝·李龏

金流石烁草欲枯，炎气熇熇嘘洪炉。兰台兔园避处无，高堂贮洪排玉壶。

珊瑚水晶间犀株，扇车作风转辘轳。水戏蜡刻鸿鸥凫，大瓜浮绿李沉朱。

碧筒捲香𣂏云腴，脍盘堆雪封秋鲈。美人笑指袁安图，汗珠滴出红罗襦。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。